text: Intern strid kan koste dyrt
  03 marts 2013 kl. 10.31
  Han har siddet i kommunalpolitik i 19 år og nu er det måske snart slut. Socialdemokraten Karsten Uno Petersen fra Gredstedbro er 
  kommet i konflikt med sine egne i partiet.
  Stridens kerne er plejehjemmet Karstensminde her i Gredstedbro - Karsten Uno Petersens hjemby.
  Esbjerg Byråd har besluttet at nedlægge plejehjemmet og socialdemokraterne har stemt for.
  Dansk Folkeparti har nu luftet tanken om at genåbne Karstensminde og den tanke er Karsten Uno Petersen med på.
  Det er dog stik imod socialdemokratiets linje og partiforeningen i Esbjerg vil på et møde i næste uge tage stilling til om Karsten Uno Petersen stadig kan være partiets byrådskandidat.
  Karsten Uno Petersen siger selv til TV SYD i dag, at han ikke kan forestille sig, at så lille en sag kan koste ham pladsen i Esbjerg Byråd.
  